**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 1397/2008

**733a**

**Spoločná správa**

**výborov Národnej rady Slovenskej republiky o prerokovaní vládneho návrhu zákona o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov (tlač 733) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre sociálne veci a bývanie ako gestorský výbor k  vládnemu návrhu zákona o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č.1006 zo 16. septembra 2008 pridelila vládny návrh zákona o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov na prerokovanie týmto výborom Národnej rady Slovenskej republiky

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre sociálne veci a bývanie,

Výboru Národnej rady Slovenskej republiky pre financie, rozpočet a menu,

Výboru Národnej rady Slovenskej republiky pre zdravotníctvo,

Výboru Národnej rady Slovenskej republiky pre ľudské práva, národnosti a postavenie žien.

Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Návrh zákona odporučili schváliť:

Ústavnoprávny výbor Národnej rady Slovenskej republiky (uznesením č. 474 z 15. októbra 2008),

Výbor Národnej rady Slovenskej republiky pre sociálne veci a bývanie (uznesením č.178 zo 14.októbra 2008),

Výbor Národnej rady Slovenskej republiky pre financie, rozpočet a menu

(uznesením č.391 z 15. októbra 2008),

Výbor Národnej rady Slovenskej republiky pre zdravotníctvo (uznesením č.115 z 13. októbra 2008),

Výboru Národnej rady Slovenskej republiky pre ľudské práva, národnosti a postavenie žien (uznesením č.160 zo 14. októbra 2008).

**IV.**

Výbory Národnej rady Slovenskej republiky, ktoré  návrh zákona prerokovali prijali tieto pozmeňujúce a dopĺňujúce návrhy:

**V čl. I**

1. V § 6 ods. 1 sa vypúšťajú slová „najmä k stavbám občianskeho vybavenia“ a v poznámke pod čiarou k odkazu č. 9 sa slová „§ 143 ods. 1 písm. d) zákona“ nahrádzajú slovom „Zákon“ a na konci sa pripájajú slová „v znení neskorších predpisov.“.

Ide o zosúladenie pojmov v návrhu zákona s pojmami používanými v platných právnych predpisoch

**Výbor NR SR pre sociálne veci a bývanie**

**Gestorský výbor odporúča schváliť**

1. V § 11 ods. 1 písm. c) sa slovo „znevýhodnení“ nahrádzajú slovami „sociálnych dôsledkov“.

Vyhovuje sa pripomienkam úseku legislatívy a aproximácie práva Kancelárie Národnej rady SR.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 11 ods. 7 sa slovo „znevýhodnení“ nahrádzajú slovami „sociálnych dôsledkov ťažkého zdravotného postihnutia“.

Vyhovuje sa pripomienkam úseku legislatívy a aproximácie práva Kancelárie Národnej rady SR.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 11 ods. 13 a  § 15 ods. 3 písm. c) sa za slovo „vozidlom“ vkladajú slová „alebo či fyzická osoba má praktickú alebo úplnú slepotu oboch očí“.

Doplnenie sa navrhuje z dôvodu zabezpečenia jednotnosti totožných ustanovení - väzba na § 17 ods. 1 návrhu zákona.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Výbor NR SR pre zdravotníctvo**

**Gestorský výbor odporúča schváliť**

1. V § 14 odseky 7 až 9 znejú:

„(7) Fyzická osoba s ťažkým zdravotným postihnutím je odkázaná na kompenzáciu zvýšených výdavkov na diétne stravovanie, ak má chorobu alebo poruchu uvedenú v prílohe č. 5.

(8) Fyzická osoba s ťažkým zdravotným postihnutím je odkázaná na kompenzáciu zvýšených výdavkov súvisiacich s hygienou, ak má zdravotné postihnutie uvedené v prílohe č. 6.

(9) Fyzická osoba s ťažkým zdravotným postihnutím je odkázaná na kompenzáciu zvýšených výdavkov súvisiacich s opotrebovaním šatstva, bielizne a obuvi a bytového zariadenia, ak má chronický stav alebo používa technicky náročnú pomôcku uvedené v prílohe č. 7.“.

Vyhovuje sa pripomienkam úseku legislatívy a aproximácie práva Kancelárie Národnej rady SR.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 15 ods. 3 sa slovo „znevýhodneniach“ nahrádza slovami „sociálnych dôsledkov ťažkého zdravotného postihnutia“.

Vyhovuje sa pripomienkam úseku legislatívy a aproximácie práva Kancelárie Národnej rady SR.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 17 ods. 2 poznámka pod čiarou k odkazu 12 znie:

„12) § 41 zákona č. 315/1996 Z. z. v znení neskorších predpisov“.

Upravuje sa odkaz na platný zákona o premávke na pozemných komunikáciách, nakoľko nový cestný zákon ešte nebol prijatý.

**Výbor NR SR pre sociálne veci a bývanie**

**Gestorský výbor odporúča schváliť**

1. § 18 sa vypúšťa.

Štát nemá svoju pomoc zdravotne ťažko postihnutým ľuďom viazať na hodnotenie ich finančnej situácie. Prvotnou nemá byť finančná situácia žiadateľa, ale potreba kompenzácie vzhľadom na jeho zdravotný stav v záujme jeho integrácie do spoločenského života. Samotný názov zákona hovorí o kompenzácii ťažkého zdravotného postihnutia a nie o kompenzácii sociálnej núdze. Mal by sa zaviesť rovnaký princíp solidarity ako je to v prípade zdravotnej starostlivosti.

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 18 ods. 7 sa slová „Pri posudzovaní nároku na peňažné príspevky“ nahrádzajú slovami „Pri rozhodovaní o peňažných príspevkoch“, v ods. 9 sa slová „postihnutím predložiť“ nahrádzajú slovami „postihnutím, aby predložila“, a v ods. 10 sa slová „ktoré jej“ nahrádzajú slovami „ktoré fyzickej osobe“.

Peňažné príspevky na kompenzáciu sa poskytujú na základe rozhodnutia o ich priznaní, preto sa navrhuje rovnaká dikcia ako je uvedená v odseku 12.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 21 sa vypúšťa odsek 4.

Osobná asistencia musí zabezpečiť užívateľom možnosť uplatniť svoje práva a podieľať sa na všetkých aspektoch spoločensko-kultúrneho života, čo zahŕňa o .i. domáce, školské, pracovné, kultúrne, duchovné aktivity, voľný čas, spoločensko-politický život a pod. Ak je fyzická osoba zamestnaná, má mať možnosť výberu asistenta aj v zamestnaní. Študijné a pracovné aktivity sú dôležitým krokom k integrácii, preto sa občanovi pri týchto aktivitách nemá upierať právo na sistenčnú pomoc. Osoba s postihnutím má mať nárok na výber tej formy pomoci, ktorá mu je v tom čase najprístupnejšia a ktorá mu najviac vyhovuje.

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 22 ods. 1 sa pred slovo „posudku“ vkladá slovo „komplexného“.

V tejto súvislosti sa vykoná rovnaká úprava aj v § 24, 32, 33, 34, 35, 36, 37, 38 a 40.

Pre uvedený inštitút je zavedený pojem „komplexný posudok“, preto sa navrhuje spresnenie.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 22 ods. 4 znie:

„(4) Rodičia, deti, súrodenci, manžel alebo manželka občana s ťažkým zdravotným postihnutím môžu vykonávať osobnú asistenciu v rozsahu najviac 50 % určeného rozsahu osobnej asistencie.“

Návrh ruší vylúčenie rodinných príslušníkov z osobnej , asistencie pri vykonávaní všetkých činností a umožňuje, aby osobnú asistenciu mohol vykonávať aj rodinný príslušník v rozsahu najviac 50 % určeného rozsahu osobnej asistencie. Existuje mnoho situácií, kde nie je prítomnosť cudzej osoby vhodná (napr. pobyt v kúpeľoch, vybavovanie finančných a majetkových záležitostí, niektoré návštevy zdravotníckych zariadení, intímna hygiena a pod.)

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 22  ods. 5 sa slová „tieto osoby poskytujú“ nahrádzajú slovami „za podmienky, že tieto osoby poskytujú“.

Navrhuje sa spresnenie ustanovenia.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 22 ods. 7 sa druhá veta vypúšťa.

Suma dôchodku pre bezvládnosť sa poskytuje občanovi spolu s invalidným dôchodkom prostredníctvom sociálnej poisťovne, a je to jeho príjem. Príspevok na osobnú asistenciu sa síce poskytuje občanovi, ale tento je určený pre osobného asistenta. Zníženie príspevku pre bezvládnosť je potom retroaktívna forma odňatia príspevku a virtuálna dávka.

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 22 sa ods. 9 vypúšťa.

Služby osobnej asistencie sú právom, ktoré má byť nezávislé na príjme a rodinnom stave.

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 22 ods. 10 znie:

„(10) Sadzba na jednu hodinu osobnej asistencie na účely výpočtu výšky peňažného príspevku na osobnú asistenciu je 1,90 % sumy životného minima pre jednu plnoletú osobu ustanovenú osobitným predpisom.29)

Navrhované zvýšenie odmeny za vykonávanie osobnej asistencie z terajších 55 Sk/hod na 75 Sk je nízke, a nereflektuje prechod na euro, resp. s tým súvisiacu infláciu. Dnes je situácia s hľadaním vhodných asistentov na pomoc ľuďom s ťažkým postihnutím kritická, je minimálny záujem o túto prácu kvôli nedostatočnému ohodnoteniu.

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 23 ods. 9 druhá veta znie: „Fyzická osoba s ťažkým zdravotným postihnutím vo výkaze od odpracovaných hodinách uvádza počet hodín, ktoré osobný asistent odpracoval.“

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 23 ods. 10 znie:

„(10) Fyzická osoba s ťažkým zdravotným postihnutím je povinná predložiť príslušnému úradu potvrdenie o vyplatených odmenách osobnému asistentovi raz ročne najneskôr do 31. januára za všetkých osobných asistentov, s ktorými mal v predchádzajúcom kalendárnom roku uzatvorenú zmluvu.“

Návrhy v bode 17 a 18 sledujú zmenu výkazu tak, aby sa v ňom nemuseli uvádzať činnosti, iba odpracované hodiny. Už v posudzovacom procese, ktorý občan s postihnutím absolvuje pri rozhodovaní o peňažnom príspevku na asistenciu sa zistí, na ktoré činnosti a v akom rozsahu je odkázaný. Preto mesačné vyplňovanie výkazov je neopodstatnené. Predkladanie potvrdení raz ročne odbremení aj pracovníkov príslušných úradov.

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 25 ods. 1 tretej vete sa slová „V preukaze“ nahrádzajú slovami „V preukaze psa so špeciálnym výcvikom“.

Zmena sa navrhuje z dôvodu terminologickej presnosti.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 29 ods. 3 sa slovo „znevýhodnení“ nahrádza slovami „sociálnych dôsledkov“.

Vyhovuje sa pripomienkam úseku legislatívy a aproximácie práva Kancelárie Národnej rady SR.

**Výbor NR SR pre sociálne veci a bývanie**

**Gestorský výbor odporúča schváliť**

1. V § 33 ods. 8 sa za slovo „výroba“ vkladá čiarka a slová „zdvíhacích zariadení, predaj zdvíhacích zariadení, distribúcia zdvíhacích zariadení alebo vykonávanie stavebných úprav“ sa nahrádzajú slovami „predaj, distribúcia zdvíhacieho zariadenia a inštalácia a vykonávanie stavebných úprav, ak sú potrebné na inštaláciu a prevádzku zdvíhacieho zariadenia“.

Navrhuje sa spresnenie ustanovenia.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 33 ods. 15 sa vypúšťajú slová „toto zdvíhacie zariadenie“.

Vypustenie sa navrhuje z dôvodu nadbytočnosti.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 34 sa ods. 6 vypúšťa.

Poskytnutie príspevku na kúpu motorového vozidla sa nemá podmieňovať výlučne pracovnými, študijnými aktivitami a návštevami zariadenia sociálnych služieb. Príspevok má byť priznaný každej osobe, ktorá spĺňa podmienku odkázanosti na individuálnu prepravu a ktorá sa týmto spôsobom potrebuje prepravovať.

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 34 ods. 7 znie:

„(7) Peňažný príspevok na kúpu osobného motorového vozidla je najviac 8 298,47 eura. Výška peňažného príspevku na kúpu osobného motorového vozidla s automatickou prevodovkou je najviac 9 958,17 eura, a ak fyzická osoba s ťažkým zdravotným postihnutím je podľa posudku vypracovaného podľa § 15 ods. 1 odkázaná na úpravu osobného motorového vozidla, ktorou je automatická prevodovka. Peňažný príspevok na kúpu osobného motorového vozidla s automatickou prevodovkou možno poskytnúť, ak má fyzická osoba s ťažkým zdravotným postihnutím oprávnenie na vedenie osobného motorového vozidla.“

Navrhuje sa zvýšenie príspevku v súlade so zvyšovaním cien aut.

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 34 sa ods. 16 vypúšťa.

Návrh nadväzuje na navrhované vypustenie ods. 6 v § 34 (15. bod tejto prílohy).

**Výbor NR SR pre ľudské práva, národnosti a postavenie žien**

**Gestorský výbor odporúča neschváliť**

1. V § 38 ods. 1 sa v úvodnej vete za slovo „výdavky“ vkladá čiarka dopĺňajú slová „ak tento zákon neustanovuje inak“.

Doplnenie sa navrhuje v nadväznosti na odsek 17, ktorý ustanovuje odlišný režim ako je ods. 1.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 38 ods. 17 znie:

„(17) Peňažný príspevok na zvýšené výdavky nemožno poskytnúť, ak príjem fyzickej osoby s ťažkým zdravotným postihnutím je vyšší ako štvornásobok sumy životného minima pre jednu plnoletú fyzickú osobu ustanoveného osobitným predpisom.29“

Navrhuje sa zvýšenie príjmovej hranice na poberanie príspevku na štvornásobok sumy životného minima. Nízke nastavenie príjmovej hranice znevýhodňuje práve tie osoby, ktoré sa aktivizujú a dosahujú príjem, pričom práve tieto osoby majú skutočne zvýšené výdavky.

**Výbor NR SR pre ľudské práva, národnosti**

**a postavenie žien**

**Gestorský výbor odporúča neschváliť**

1. V § 43 ods. 9 sa na konci pripájajú tieto slová: „a že fyzická osoba má praktickú alebo úplnú slepotu oboch očí“.

Doplnenie sa navrhuje z dôvodu zabezpečenia jednotnosti totožných ustanovení - väzba na § 17 ods. 1 návrhu zákona.

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča neschváliť**

1. V § 43 ods. 9 sa na konci pripájajú tieto slová: „alebo že fyzická osoba s ťažkým zdravotným postihnutím má praktickú slepotu alebo úplnú slepotu oboch očí“.

Navrhuje sa doplnenie právnej úpravy vzniku nároku na parkovací preukaz tak, aby táto právna úprava zodpovedala § 17 návrhu zákona, podľa ktorého tento parkovací preukaz patrí fyzickej osobe s ťažkým zdravotným postihnutím, ktorá je odkázaná na individuálnu prepravu osobným motorovým vozidlom alebo má praktickú slepotu alebo úplnú slepotu oboch očí.

**Ústavnoprávny výbor NR SR**

**Gestorský výbor odporúča schváliť**

1. V § 45 ods. 7 sa za slovo „výplaty“ vkladá slová „opakovaného“ a v ods. 11 sa slová „o ich poskytovaní“ nahrádzajú slovami „o jeho poskytovaní“.

Ide o terminologické spresnenie.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 53 ods. 1 sa za slová „v odseku 2“ vkladá čiarka a pripájajú slová „ak tento zákon neustanovuje inak“.

Doplnenie sa navrhuje z dôvodu, že v ustanovení

§ 55 sa ustanovuje osobitný postup pre konanie.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 55 ods. 10 sa za slovo „vypracovaním“ vkladá slovo „komplexného“ a v ods. 12 sa za slovo „vyplatení“ vkladajú slová „rozdielu medzi výškou peňažného príspevku.“.

Navrhuje sa spresnenie ustanovení.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

**V čl. II**

1. V článku II sa slová „§ 93b“ nahrádzajú slovami „§ 93a“, slová „§ 93c“ sa nahrádzajú slovami „§ 93b“ a slová „po 31. decembri 2008“ na nahrádzajú slovami „po 31. decembri 2009“.

Znenie článku II je potrebné upraviť v súvislosti so zmenami prijatými novelouzákona o poskytovateľoch zdravotnej starostlivosti:

**Výbor NR SR pre sociálne veci a bývanie**

**Gestorský výbor odporúča schváliť**

**V čl. III**

1. V 1. bode § 41 ods. 2 sa slová „vozidlom10b)“ nahrádzajú slovami vozidlom alebo fyzická osoba, ktorá má praktickú alebo úplnú slepotu oboch očí10b)“, a v ods. 3 sa prvý krát použité slová „vozidlom10b)“ nahrádzajú slovami „vozidlom alebo fyzickú osobu, ktorá má praktickú alebo úplnú slepotu oboch očí10b)“.

Doplnenie sa navrhuje z dôvodu precizovania okruhu subjektov v nadväznosti na § 17 v čl. I.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

V prílohe č. 1

1. V časti II A\* v piatej zarážke sa „....“ nahrádzajú slovami „a ďalšie“ a v časti II B\* písmene b) sa slová „počítačová tomografia (CT), nukleárna magnetická rezonancia“ nahrádzajú slovami „výsledok počítačovej tomografie (CT), nukleárnej magnetickej rezonancie“.

Ide o legislatívno-technické úpravy.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre zdravotníctvo**

**Výbor NR SR pre ľudské práva, národnosti**

**a postavenie žien**

**Výbor NR SR pre sociálne veci a bývanie**

**Gestorský výbor odporúča schváliť**

V prílohe č. 3

1. Vypúšťa sa Tabuľka č. 2 a Tabuľka č. 3. Doterajšie Tabuľky č. 4 a 5 sa označujú

ako Tabuľky č.2 a 3.

Vypúšťa sa z dôvodu nadbytočnosti.

**Výbor NR SR pre sociálne veci a bývanie**

**Gestorský výbor odporúča schváliť**

**V.**

Gestorský výbor na základe stanovísk výborov k  vládnemu návrhu zákona o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky uvedený návrh zákona v znení pozmeňujúcich a doplňujúcich  návrhov

**s c h v á l i ť.**

**VI.**

Gestorský výbor odporúča hlasovať o návrhoch 1 až 36 uvedených v štvrtej časti tejto spoločnej správy nasledovne:

1. bodoch 1 až 7, 9,11,13,19 až 22, 26, 29 až 36 hlasovať spoločne so stanoviskom schváliť
2. bodoch 8,10,12,14 až 18, 23 až 25, 27, 28 hlasovať spoločne so stanoviskom neschváliť.

**VII.**

Gestorský výbor určil spoločného spravodajcu výborov Janu Vaľovú na prerokovanie návrhu zákona v druhom a treťom čítaní v Národnej rade Slovenskej republiky

a

1. informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru.
2. predložiť návrhy podľa § 83 ods. 4, § 84 ods. 2 a § 86 zákona č. 350/1996 Z. z.

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č.193 z 21. októbra 2008.

**Bratislava 21. októbra 2008**

**Jozef Halecký v. r.**

**predseda výboru**